Skogene i India…
…kan se ut som vakre skoger hvor som helst.
Men de er ingenting som dem.
De har en unik magi.
Sjelen til den indiske skogen kommer frem ved det fineste dyret av dem alle.
Som en ånd
er den overalt…
…og ingen steder.
Æret og fryktet i like stor grad.
Alarmer, en advarsel om fare, ringer hver gang en tiger viser seg.
Alle andre dyr i skogen er forent mot den.
For Ambar, en tre år gammel hunntiger,
må det være ensomt å være fryktet.
Men Ambar er ikke alene mer.
Ambar har en hemmelighet.
Små tigerunger, bare et par uker gamle.
To…
…nei, tre…
…fire tigerunger.
Et uvanlig stort kull, spesielt for en førstegangsfødende.
Det er vanskelig å tro at disse ungene noen gang kan styre en jungel.
Gjemt i dette tørkede elveleiet,
vil Ambar mate ungene sine med kun melk de neste fire månedene.
Ungene hennes veier kun en kilo hver,
to hundre ganger mindre enn henne,
noe som gjør dem sårbare.
Med nok melk vil de vokse raskt og bli sterke,
til og med skumle.
Men hun må fange dobbelt så mange byttedyr enn vanlig.
Ambar har begynt å merke sulten igjen.
Det er slitsomt å mate fire.
Sjansene for at alle fire blir voksne er små,
men Ambar vil gjøre alt hun kan for å trosse oddsen.
Med Ambar borte på jakt er ungene ivrige etter å utforske.
Øynene deres har nettopp åpnet seg.
Koordinasjonen deres er fortsatt under utvikling.
Og balansen deres er…
…ikke det den vil være.
Stripene deres er like unike som strekkoder…
…og personlighetene deres også, som allerede viser seg frem.
Dette er Ivy.
Som planten elsker hun å klatre.
En annen virker uvanlig eventyrlysten.
Det er Ravi.
Rolig, tiger.
Den minste ungen er Charm.
Hun er mer engstelig og vil helst være borte fra de tøffere.
Og så har vi bare Golu igjen.
Han er litt klossete
og flinkere til å komme seg ned bakker enn å klatre opp dem.
Man har alltid en.
Fremtidene deres avhenger av moren,
og hvor vellykket hun er til å produsere melk.
Et sted i gresset jakter Ambar.
Hun må holde seg skjult for byttet sitt,
men også gå ubemerket hen for alle andre dyr
som kan utløse alarmen.
Hjorten hun forfølger er fargeblind for oransje.
Og stripene hennes bryter opp omrisset hennes.
Selv i det åpne er hun nesten usynlig for byttet sitt.
Nesten usynlig.
Nitten av 20 jakter mislykkes.
Nå som hun har blitt avslørt,
må hun fortsette videre før hun prøver igjen,
noe som vil føre henne lengre unna ungene.
I det trygge ved elven
gjør Ambars unger de unge tigre gjør best…
…tar seg en lur etter lek.
Lykke.
En indisk pytonslange.
Når de strekker seg ut, kan disse slangene bli seks meter lange.
De er det siste mange tigerunger ser.
I motsetning til Ambar kan pytonslangen gå flere måneder uten mat.
Denne her er veldig sulten.
Tigerungene er en sjelden mulighet.
Pytonslangen har dårlig syn,
men kan lukte Ambars unger og merke deres kroppsvarme.
Dette bør bli lett.
Ravi er våken!
Han er ikke redd.
For en gang skyld er skogens alarmsystem en tigers venn.
Fint brøl, Ravi.
De er alle trygge…
…selv Charm, som sov gjennom hele greia.
For å mate ungene sine må Amber forlate dem og dra på jakt.
Det er det verste dilemmaet for en mor.
Og nå som ungene har blitt oppdaget,
må hun flytte dem til et tryggere sted.
Et bedre gjemmested må komme fort.
Shankar er den nye mannlige lederen for dette området.
Nylig forviste han faren til Ambars unger
og ble kongen av denne jungelen.
Mannlige tigre er de største kattedyrene i verden.
Og med en vekt på 270 kg er han større enn Ambar.
Shankars nye kongerike dekker 130 kvadratkilometer
og inneholder territoriene til fire kvinnelige tigre, inkludert Ambar.
Finner han ungene, vet han at de ikke kan være hans.
Han kan drepe dem.
Ambars nye hi er godt gjemt
og er et sted der ungene kan gjemme seg mens hun jakter.
Å jakte har ikke gått så bra i det siste.
Men Ambar har fortsatt litt melk til ungene.
Nå som de er en måned gamle, har ungene blitt modigere.
Øynene deres er helt åpne,
og de er mer sikre på tå.
Ivy elsker fortsatt høyder, og hun faller mindre enn før.
Og Charm er definitivt den ensomme i gruppen.
Hun er stillere enn de andre.
Ambar har ikke favoritter, hun elsker dem alle,
til og med Ravi…
…som havner i mer trøbbel enn alle de andre til sammen.
På dette stadiet er det vanskelig å vite hvilke av trekkene deres
som vil vise seg best egnet til et liv i Indias skoger.
Men Golu må finne føttene sine snart hvis han skal trives.
Tigerungenes naturlige instinkter gir dem en solid start.
Men det er mye igjen å lære
hvis de vil lykkes i det ensomme livet som venter på dem.
Ambar bestemmer seg for at de er klare for en omvisning i det lokale nabolaget.
Ikke langt unna, bare rundt hiet.
Det er første dag på jungelskolen.
Du vet vel at de kan se deg?
Deg også.
Ravi leder an veien.
Det ekornet bør passe seg.
Vel, kanskje om en måned eller to.
En leppebjørn gir ungen sin en omvisning.
En dag vil denne ungen få mammas morderklør og dårlige humør.
Å unngå leppebjørn er grunnleggende på jungelskolen.
For ungene er alt helt nytt.
Til de vet bedre…
…er det best å se på fra avstand.
Pysete katter.
Men det er én ting de burde være redde for.
Shankar er i ferd med å finne seg til rette i sitt nye rike.
Han liker å ta det med ro og ikke anstrenge seg i varmen.
Store hanntigre skremmer andre rovdyr.
Så, for noen skapninger, er Shankar et trygt sted å henge.
Og han tiltrekker seg mat.
Men å krype seg opp på en tiger bør gjøres med forsiktighet.
Når fluene setter seg, er det er lunsjtid for froskene.
Froskenes hårete øy vil ikke ligge stille for alltid.
Er det tid for en siste matbit før Shankar går på patrulje?
På tide å trekke seg ut.
De åpne engene er et utfordrende sted for Ambar å jakte.
Det er vanskelig å snike seg inn på byttedyr her.
Merkelig nok går ikke hjorten langt.
De prøver å holde Ambar i sikte.
Som et bakholdsrovdyr er hun farligere når hun er skjult.
Hjorten følger med på enhver bevegelse hun gjør.
Hun har funnet en ny flokk med hjort med hodene ned.
De kan være mål.
Hvis ingen andre dyr ser henne og slår alarm.
Det er dyr på utkikk overalt.
Noen med øyne i bakhodet.
Hun kan ikke opprettholde farten sin…
…men hun kan høre at noe gjemme seg i gresset.
Endelig fikk hun en stor hannhjort som vil mate henne i en uke.
Hun tar måltidet tilbake til hiet for å spise i fred.
Hun er glupsk.
Det er vanskelig å spise nok når ungene krever så mye melk.
Når de små begynner på fast føde, blir livet lettere.
Ambar tar seg en pause…
…fra ungene.
Å, hikke.
Ingen fred å få for en arbeidende mor.
Tigerungene vil lære at man ikke kan fange en tiger ved halen.
Ingen fred å få, men nå kan hun i det minste spise og produsere melk.
Shankar.
Han har blitt trukket til Ambars hi av uvanlige lukter.
Mat eller unger?
Han er usikker på hva, med det er det samme for ham.
Ambar vet at dette kan være farlig.
Hun kan ikke la ham finne ungene.
Han kan ikke helt identifisere lukten.
Men den er sterk.
Ungene ligger lavt…
…noe de allerede har lært fra moren.
Shankar sprayer en beskjed til andre.
Området tilhører ham.
Ambar vet hvor hun skal lede ham.
Han tar agnet.
Hjorten er verdifull for Ambar.
Men hvis Shankar blir distrahert av mat,
sjekker han kanskje ikke de andre luktene rundt hiet…
…de som kan føre ham til hennes dyrebare unger.
Trygg for nå.
Ambar raske tenkning vinner dem litt tid,
men Shankar har markert dette området.
Han kommer tilbake.
Stjålet mat er Shankars favoritt.
Kongen vil at undersåttene tar seg av det harde arbeidet,
særlig nå som dagene blir varmere.
Han er døsig av varmen og sin fulle mage,
men det er utfordrende å bli komfortabel.
Hva er det eneste dyret som kan gå inn i en tigerhule
og komme ut i live?
En tiger.
Å, noen sov ikke så bra.
En måned senere drar jungelskolen på tur.
Ambar tror ungene er klare til å utforske territoriet hennes.
Det er 20 kvadratkilometer,
og etter å ha gått og jaktet der i årevis,
kjenner Ambar hvert eneste cm.
Det er vakre skoger, fulle av byttedyr,
og noen mindre rovdyr som trekker seg unna dem.
Det er steder man kan ligge i bakhold for å ta intetanende dyr.
Og åpne enger
der Ambars unger vil gå videre til å jakte på nilgau.
Og nå, deres siste stopp…
…skogsbassenget.
Ravi blir med sin lillesøster, Charm, til vannkanten.
Ivy og Golu er distrahert.
Kan det drikkes?
Grønn suppe?
Nå som ungene kjøler seg ned, kommer energien deres tilbake.
Nå ville det ha vært fint for Charm å ta en pause.
Ravi burde virkelig erte noen på sin egen størrelse.
Stakkars Charm.
Hvem sier at katter ikke liker vann?
Ambar nyter noen få øyeblikk med fred før det er tide med et bad.
Leken ble for røff for Charm,
men det går bra med henne etter litt kjærlighet fra moren.
Shankar patruljerer den ytre delen av sitt nye rike,
noe som er viktig for å holde mannlige rivaler unna.
Med skyhøye temperaturer på over 37 grader,
reiser han mest om natten…
…og tilbringer dagene med å prøve å holde sin digre kropp kjølig.
En bortgjemt hule, skåret ut av monsunelver er et perfekt tigergjemmested.
Det er et sjeldent glimt inn i kongens hemmelige verden.
Et øyeblikk alene…
…vekk fra jungelens blikk.
To måneder senere blir hiet knapt brukt
når ungene tilbringer mer tid på å se Ambar jakte.
Hun kunne ha drept hjorten øyeblikkelig, men hun har annen bruk for den.
Ungene hennes trenger erfaring.
For å tilberede denne maten trenger du sylskarpe klør,
store hjørnetenner, og en tunge med mothaker på.
Men resten er en blanding av instinkt og øvelse.
Ambars unger har ikke lenge på seg til å mestre dette.
Om ett år må de forlate hjemmet sitt.
De må kjempe mot rivaliserende tigre for et sted å bo
og fange sin egen mat.
Og jaktundervisningen har ikke startet så bra.
Det er ikke mye kjøtt på den fuglen, Golu.
Tigre spiser ikke grønnsaker, Charm.
Ambar har mye jobb med disse to.
Klokken tikker.
Hva med Ivy?
En apes hale er like fristende som en snor er for en kattunge.
Tigre fanger ofte aper, men når de er på bakken.
Å fange langurer i trær?
Det er best at leopardene tar seg av det.
Dette er ambisiøst.
Languren spiller det trygt ved å klatre høyere,
men orker ikke å sende ut et alarmrop, noe som er ganske fornærmende.
Apene kommer til og med for å ta en nærmere titt.
Eksperimentet er over.
Det er tydelig, ingen av ungene er i nærheten av å klare det alene.
Seks måneder senere og Ambars unger er mye større…
Store nok til være med til innsjøen i utkanten av territoriet hennes.
Vannhullene i skogen har tørket opp,
og Ambar vet at byttedyrene vil være ved innsjøen.
Men tigre styrer ikke dette domenet.
For å nå jaktterrenget må de trå forsiktig.
Tigre er herre over landet.
Men i vannet kan sumpkrokodillene snu alt.
Kaldblodige krokodiller er raskere når de varmes opp av solen.
Ambars unger er fortsatt avhengige av henne for mat.
Blir hun tatt av en krokodille, vil de sulte i hjel.
Kysten virker klar.
Men Ambar vet at svære sumpkrokodiller kan gjemme seg på det grunneste vannet.
Tjernaksen blomstrer i varmen og tiltrekker seg mange sambarhjorter.
Ambar hadde rett.
Innsjøen er et paradis for byttet hennes.
Det er et uutholdelig dilemma.
Det avgjør det.
Hun venter på at hjorten skal komme ut.
Eller kanskje tar en før den når vannet.
Hun forsetter.
Det er så fristende å gå dypere,
men erfaringen hennes holder henne tilbake.
Ambar kunne ha gjort en stor feil.
Det er en verdifull lekse for ungene.
Leppebjørnmoren viser ungene sine en tryggere måte å finne mat på.
Å grave etter termitter burde ikke være farlig.
Men hvis du stjeler mors mat,
kan du forvente en fik.
Det skal ikke mye til for å underholde en ung bjørn.
En grein er nok.
Hei, pass på hvor du peker den greia.
Tvers over skogen er det friminutt for jungelskolen.
Tigerungene har styrken til å ta de fleste skapningene nå,
bortsett fra bjørner.
Men de må fortsatt øve på bevegelsene sine,
noe de kan gjøre på lekeplassen.
Til og med Charm kommer ut av skallet
og blir mer sosial.
Ambar venter på tigerungene sine.
De har blitt distrahert av lukten til en annen tiger.
Den er ikke fra moren deres.
Og den er veldig kraftig.
Shankar er for langt foran til å se familien,
men Ambar kjenner igjen kallet hans.
Hun må nå ham før han ser ungene hennes.
Charm er borte fra de andre og holder seg skjult,
mens Ambar prøver å avlede Shankar.
Shankar merker at Ambar gjemmer noe.
Shankar kan drepe Ambar, men det er ikke det han vil.
Han vil ha barn med henne og vil ikke slutte å prøve.
Ambar kan ikke holde ham unna noe lenge.
Hun må handle…
…og det fort.
Selv om ungene vokser opp raskt, er de fortsatt i alvorlig fare.
Men Ambar har en plan.
Hun finner Shankars lukt og legger igjen en invitasjon til ham.
Ungene hennes ammer fortsatt,
så Ambar er ikke fruktbar,
men det vet ikke Shankar.
Nå som han er invitert til å pare,
går han ut i fra at Ambar vil ha barn med ham, og ikke har egne.
Det er noe som kan holde ungene trygge til de er klare til å reise hjemmefra.
Hvis Ambars plan skal virke, må Shankar tro at hun er alene.
For å fullføre bedraget
må Ambar være med Shankar, og borte fra ungene, i flere dager.
Det er en sjelden sjanse for selskap.
Ambar vender tilbake til ungene sine så snart hun kan.
Hun finner Ravi først.
Ivy er der også,
men Golu og Charm er ikke å finne.
Det er en enorm og farlig skog for ungene å gå seg vill i.
Uten noen anelse om hvor ungene dro,
må Ambar lete i en stort område.
Hun sjekker overalt hun noen gang har vært med dem.
Til slutt når hun utkanten som har utsikt over hele territoriet hennes.
Gribber.
Det siste hun ønsket å se med to unger savnet.
Hun er mor til kun to unger nå.
Å oppdra to unger vil bli lettere,
men Ambar så ikke etter et lett liv.
Synkrone ildfluer lyser opp nattehimmelen i et kall etter en partner.
Og jungelen er full av ukjente lyder
som nye dyr lager.
Charm, fortapt og alene, men i live.
Hun led ikke samme skjebne som Golu.
Den indiske natten er et farlig sted for en ung tiger,
hun må passe på.
Helt alene og langt hjemmefra.
Dette er ukjent territorium for Charm på alle måter.
Hun vil måtte grave dypt
og bruke alt hun har lært fra Ambar
om hun skal overleve.
Men den verste tiden å være borte fra familien nærmer seg.
Hvert år, når fuktige vinder blokkeres av Himalaya-fjellene,
begynner monsunskyer å samle seg over hele India.
Det meste av Indias regn faller på mindre enn tre måneder.
Med ankomsten av en ny årstid
er det på tide at Ambar og de gjenværende ungene går videre…
…og gir slipp på Golu og Charm.
I løpet av noen dager lyser landskapet grønt
og de tørre elvebunnene bli ukryssbare strømmer
som hindrer tigre i å reise.
Jo våtere, jo bedre for frosker.
Det er nå de begynner kurtiseringen.
Her blir tiltrekningskraften
dømt etter hvor høyt man kvekker.
Men å beseire rivaliserende friere
har mer å gjøre med hvor mye styrke beina dine har.
En rask strekk…
…se an konkurransen…
…og la lekene begynne.
Det virker som det ikke er noen regler.
Endelig synker vannet nok til at Charm kan begynne å reise igjen.
På en eller annen måte har hun overlevd alene,
kanskje ved å fange mindre byttedyr eller spise rester etter andre.
Etter flere dager begynner kjente landemerker å dukke opp.
Og i et hjørne av innsjøen finner hun det hun har lett etter…
…familien.
Charm har blitt sterkere mens hun var borte og nesten like stor som de andre.
Hun er mer selvsikker også.
Hun trenger ikke gjemme seg fra Ravi nå.
Det at Charm er tilbake
har gjenoppvekket det dype båndet Ambar var tvunget til å undertrykke.
Datteren hennes har mer å lære,
og Ambar får en ny sjanse til å forberede henne.
Etter gjenforeningen begynner jungelskolen igjen.
Ungene øver på å jakte hver dag.
Forsiktig.
Rolig.
Ikke denne gangen, Charm.
Ambar er imidlertid oppmuntret.
Det er Ivys tur.
Virkelig?
Ungene blir bedre.
Shankar er på vakt
og ser Ambars unger for første gang.
Han er fokusert på Ravi.
Som den største hannungen, er han den største trusselen.
Fra oven ser Ambar på at Shankar går mot sønnen.
Ambar hopper ned for å lokke Shankar vekk fra Ravi.
Shankars oppmerksomhet har gått over til Ambar.
Men Ravis brøl trekker ham tilbake.
Han bør trekke seg tilbake.
Ambar er der umiddelbart.
Hun trekker Shankar vekk fra Ravi og slåss mot den enorme hannen selv.
Ambar senker temperaturen.
Hun må beskytte ungene sine,
men også bygge en allianse med Shankar.
Han kan styre dette området i mange år.
En ting er nå sikkert…
…Ambars unger er ikke lenger en hemmelighet.
Ravis brøl førte nesten til hans død.
Ambar vil ikke lenger kunne holde ungene sine trygge.
Det er på tide å endre planen.
På klippene over Ambars territorium er langurene lette til beins.
De styrker båndene som holder familiene deres sammen.
Men i tigerfamilien blir båndene satt på prøve.
Tiden for endring er inne.
Ravi og Ivy tror at dette bare er en ny dag
og går mot Ambar for å få sin del av hjorten.
Men det de er i ferd med å lære vil forandre livene deres.
Det er nå de oppdager at en mor må være grusom for å være snill.
For at leksjonen skal funke,
må de tro at Ambar vil drepe dem
hvis de kommer for nærme.
Charm er den første som innser at det er nytteløst.
For første gang i deres liv vil ikke deres mor gi dem mat.
Det er et glimt av det ensomme livet de har i vente.
Denne handlingen går imot hvert eneste bein i Ambars kropp,
men hun vet at å tvinge dem til å dra
er den eneste måten å holde dem trygge fra Shankar.
I begynnelsen skjønner de ikke.
Men Ambar sørger for at Ravi ikke er i tvil.
Hun har ingen flere leksjoner å lære dem.
Charm er den første som går fra Ambar.
Hun er ett og halvt år nå.
Hun kan jakte selv
og får ikke lenger mat fra moren.
Charm var den minste og mest engstelige av Ambars unger,
men fant sin kraft da hun gikk seg vill i monsunen.
Mens hun forbereder seg på å gå inn i det ukjente, gjør søsknene det samme.
Ravi, med Ivy følgende etter…
…og Charm foran.
Tenke seg til.
Ambars minste unge leder an.
Mors første tigerunger er ferdige med jungelskolen.
Men hva venter henne?
At ungene har dratt åpner opp et nytt kapittel for Ambar.
Hun hviler ikke på laurbærene,
hun vil skape sin egen fremtid.
Hun ser Shankar patruljere kanten av innsjøen.
Han følger et annet stort hanndyr.
En leppebjørn.
Bjørnen er fryktløs, som leppebjørner har rett til å være.
Men Shankar er også fryktløs.
Han ser ut til å tenke det utenkelige.
Bjørneklør kan skjære opp en tiger,
noe som gjør leppebjørn til et av de farligste dyrene i India.
Men Shankar er ikke redd for noe.
Han drar sin gigantiske premie til et sted han kan spise uforstyrret.
Ambar så alt og viker ikke unna bjørnedreperen.
Tidligere ville hun ha gjemt seg med Shankar så nær,
nå går hun bort til ham.
I stedet for å flykte fra kongen, slår Ambar seg trygt til ro.
Shankar virker klar til å forsvare måltidet sitt.
Men Ambar senker garden.
Og Shankar gjør noe ekstraordinært.
Han tar med bjørnen sin til Ambar.
Hans hardt ervervede premie,
den farligste skapningen han kunne ha taklet,
og han overlater den til henne.
Det finnes en annen side ved denne jungelens konge.
Ambar har tilbragt halve livet sitt til å unngå Shankar,
men nå blir hun med ham.
Hun har et helt annet motiv for denne forbindelsen.
Hun er klar til å få ungene hans og stifte en ny familie.
Shankar vil beskytte disse ungene og Ambar så lenge han regjerer.
To år går…
Monsuner kommer og går…
…og Ravi klarer seg bra.
Ravi har et eget elveparadis.
Ikke i nærheten av Ambar, det ville ikke Shankar ha tillatt.
Han er på vei inn i et nytt rike.
Ivy er i sitt element…
…halvveis oppe i et tre.
Hun er flinkere til å jakte i dem nå.
De apene bør passe seg.
Og Charm… Livet hennes har også forandret seg.
Hennes første unge…
…ble født for kun en måned siden.
Og denne lille gutten…
…har en søster.
Disse nye rekruttene til jungelskolen har Charm som lærer.
Hun vil videreføre alt hun har lært fra Ambar.
De nye ungene har mye å lære om de magiske skogene i India,
fra å unngå pytonslanger, krokodiller og plyndrende hanntigre…
…til å lære å fange byttedyr i en skog som vil være forent mot dem.
Men siden de er etterkommere av Ambar,
har de alle muligheter til å gjøre seg fortjent til stripene sine
og få egne familier.
India er hjem til 70 % av verdens ville tigre.
Etter generasjoner med nedgang, har antallet tigre doblet seg på 15 år.
Det er nå over 3600 tigre.
Denne filmen er dedikert til de som jobber i Indias nasjonalparker,
hvis urokkelige engasjement har gjort dette mulig.
Oversatt av: S. Mile